**Radványi Géza**

Születési név: Grosschmid Géza

Született: 1907. szeptember 26. Kassa

Elhunyt: 1986. november 26. (79 évesen) Budapest

Állampolgársága: magyar

Nemzetisége: magyar

Házastársa: Tasnády Fekete Mária (1937-től)

Foglalkozása: filmrendező, forgatókönyvíró

Díjak: Kossuth-díj (1948) , Magyar Örökség díj (1995)

Radványi Géza (Grosschmid Géza, Kassa, 1907. szeptember 26. – Budapest, 1986. november 26.) Kossuth-díjas magyar filmrendező, vágó, forgatókönyvíró, főiskolai tanár, író, publicista. Felesége Tasnády Fekete Mária színésznő, bátyja Márai Sándor.

Életpályája:

Apai nagyanyja után vette fel a Radványi nevet. Fiatal korában Kassán tanult. 1922-ben a Kassai Naplóban megjelent első novellája. 1926–1928 között a Népszövetségnél akkreditált újságíróként, illetve riporterként dolgozott Európa több városában. 1933-tól rendezőasszisztens, forgatókönyvíró volt különböző, főként német és francia filmgyárakban. 1937-ben feleségül vette Tasnády Fekete Mária filmszínésznőt, az 1931-es magyar szépségkirálynőt, aki több későbbi filmjében szerepelt. (Érdekesség, hogy a hölgy kezét akkori férjétől, Duday Brunótól(wd), az UFA(wd) filmgyár magyar származású producerétől kérte meg, aki először filmötletnek hitte az „asszonykérést”.)

Tasnádyt 1939-ben visszaköltözött Budapestre, 1946–47-ben a Színművészeti Akadémián tanított. 1947-ben Olaszországba költözött. 1952–53-ban Franciaországban forgatott. 1954-től a müncheni filmművészeti főiskola tanára volt, végül 1977-ben újra Budapestre költözött.

Forrás: https://hu.wikipedia.org/wiki/Radványi\_Géza